"Көрәшче келәмгә, үлсәм дә җиңәм, дип чыга"

	Пермь өлкәсенең Уинское районы Салават авылында туып-үскән Рашит Әхмәтов кечкенәдән көрәшә. Милли көрәшкә этәргечне аңа бу спортта танылу алган абыйсы бирә. Чит төбәкләрдә яшәүче милләттәшләребезнең танылган көрәшче булып үсүе соклану уята.	 — Пермь өлкәсендә милли көрәшне бик чәчәк ата дип булмый әле. Бу мәсьәләдә шактый көч куярга кирәк, — ди Рашит. — Шулай да, әкрен адымнар белән булса да, алга барабыз. Үзебезнең өлкәдә милли көрәшне үстерәсе килә. Гаиләм белән Пермьдә яшим. Әнием Румия һәм әтием Альфред авылда гомер итә. Алар пенсиядә. Туган авылым Салаватта күп дигәндә йөзләп кеше яши. Көрәш белән 10 яшемдә мәктәп спортзалында шөгыльләнә башладым. Миңа туганнан туган абыем Вячеслав Минеев үрнәк булды. Ул — Россия чемпионаты призын алты тапкыр откан көрәшче. 
	Лилия ЙОСЫПОВА	
Ирек мәйданы

	№ --- | 14.12.2021	


